Hrvatski sabor
20040323

Ovdje smo više nego bili sada i svjedoci i kroz onu prvu izmjenu Zakonu u roku ovih 100-tinjak dana, i ovu drugu izmjeni Zakona i raspravu o toj izmjeni, koliko je nužno i potrebno ići što je moguće prije sa kompletnim Zakonom o pravima hrvatskih branitelja. Međutim, svako može imat razumijevanja da u 100 dana se nije možda moglo napraviti već i Zakon, iako je bilo govora da je on gotovo pripremljen, ali je zasigurno se moglo napraviti izvješće o provedbi Zakona o pravima hrvatskih branitelja, vrijedećeg Zakona, kako mi ne bismo možda i govorili i dali neke paušalne ocjene o njegovoj kvaliteti, nekvaliteti, nego napraviti izvješće temeljem kojega bi se onda moglo sve relevantnije raspravljati. Jer kada god date izmjeni zakona, pa makar i sa minimalnim izmjenama, nomotehničkim, one otvaraju čitav aspekt problema koji se pred nama ovdje pojavljuje. Ono što je mene ponukalo da u ovoj 5-minutnoj raspravi raspravljam, to je činjenica da se više puta ovdje pa i u tekstu obrazloženja Zakona i u samim raspravama govori i o ponižavanju hrvatskih branitelja, o dostojanstvu hrvatskih branitelja.